Dinasti Argead

**Dinasti Argead** (), juga dikenali sebagai **dinasti Temenid** (, *Tēmenídai*) merupakan sebuah wangsa Makedonia purba yang berasal usul Yunani Doris. Mereka pengasas dan dinasti pemerintah kerajaan Macedon dari sekitar 700 hingga 310 SM.

Tradisi mereka, seperti yang digambarkan dalam historiografi Yunani purba, menjejak asal usul mereka ke Argos, di Peloponnese di selatan Yunani, memberikan nama *Argead* atau *Argif*. Pada mulanya pemerintah-pemerintah suku dengan nama yang sama, pada zaman Philip II mereka telah memperluas pemerintahan mereka, merangkumi semua negeri Makedonia Hulu di bawah pemerintahan Makedonia. Ahli keluarga yang paling terkenal ialah Philip II dari Macedon dan anaknya Alexander Agung. Di bawah kepimpinan mereka kerajaan Makedonia secara beransur-ansur menguasai seluruh Yunani, mengalahkan Empayar Hakhamaniyah dan berkembang sehingga ke Mesir dan India. Pengasas dinasti Argead menurut mitos ialah Raja Caranus. Golongan Argead mendakwa adalah keturunan Herakles melalui cicit-cicitnya Temenus, juga raja Argos.

## Asal usul

Perkataan *Argead* dan *Argif* berasal (melalui Inggeris dan Latin *Argīvus*) dari Yunani  (*Argeios* bermaksud "dari Argos"), yang pertama kali digunakan dalam Homer yang mana ia juga digunakan secara kolektif untuk orang Yunani (, orang *[[Akhaia (Homeros)|Dana]] Argif*). Dinasti Argead mendakwa berasal usul daripada cucu-cicit Temenid dari Argos, di Peloponnese, yang nenek moyang mereka dalam legenda ialah Temenus, piut Herakles.

Dalam penggalian istana diraja di Aegae, Manolis Andronikos menemui dalam bilik "tholos" (menurut beberapa sarjana "tholos" itu bilik takhta) sebuah prasasti Yunani yang berkaitan dengan kepercayaan itu. Ini dibuktikan oleh Herodotus, dalam *[[Sejarah (Herodotus)|Sejarah]]*, yang mana beliau menyebut bahawa tiga saudara daripada keturunan Temenus, Gauanes, Aeropus dan Perdiccas, melarikan diri dari Argos ke orang Illyria kemudian ke Makedonia Hulu, ke sebuah bandar bernama Lebaea, di mana mereka berkhidmat kepada raja. Raja yang terakhir ini meminta mereka meninggalkan wilayahnya, mempercayai suatu tulah yang sesuatu dahsyat akan berlaku pada Perdiccas. Mereka pun pergi ke bahagian lain Makedonia, berhampiran taman Midas, yang di atasnya ialah gunung Bermio. Di sana mereka menghuni dan perlahan-lahan membentuk kerajaan mereka sendiri.

Herodotus juga menceritakan insiden Alexander I dari Macedon menyertai Sukan Olimpik pada tahun 504 atau 500 SM yang mana penyertaan raja Makedonia itu dipertikaikan oleh peserta-peserta lain kerana dia bukan orang Yunani. Golongan Hellanodikai, bagaimanapun, setelah memeriksa dakwaan Argeadnya mengesahkan bahawa raja-raja Makedonia adalah Yunani dan membenarkannya turut serta.

Satu lagi teori yang disokong oleh ahli sejarah Yunani Miltiades Hatzopoulos, mengikut pendapat penulis purba Appian, ialah dinasti Argead sebenarnya berasal dari Argos Orestikon.Menurut Thucydides, dalam *[[Sejarah Perang Peloponnesia]]*, golongan Argead pada asalnya adalah kerabat Temenid dari Argos, yang turun dari tanah tinggi ke Makedonia Hilir, mengusir kaum Pieres dari Pieria dan memperoleh di Paionia jalur sempit di sepanjang sungai Axios yang meluas ke Pella dan laut. Mereka juga menambah Mygdonia dalam wilayah mereka dengan mengusir kaum Edoni, Eordia, dan Almopia.

## Sejarah
### Pertikaian pewarisan
Kematian raja hampir selalu mencetuskan pertikaian dinasti dan sering perang pewarisan antara ahli keluarga Argead, membawa kepada ketidakstabilan politik dan ekonomi. Ini termasuk:
* Enam tahun waktu peralihan Makedonia (399–393 SM), selepas kemangkatan raja Archelaus, antara Orestes, Aeropus II, Amyntas II dan Pausanias
* Perang pewarisan Makedonia (393–392 SM), selepas kemangkatan raja Pausanias, antara Amyntas III dan Argaeus II
* Perang pewarisan Makedonia (369–368 SM), selepas kemangkatan raja Amyntas III, antara Ptolemy dari Aloros dan Alexander II dari Macedon
* Perang pewarisan Makedonia (360–359 SM), selepas kemangkatan raja Perdiccas III, antara Philip II (yang menggulingkan Amyntas IV), Argeus (disokong oleh Athens), Pausanias (disokong oleh Thrace) dan Archelaus (disokong oleh Liga Chalcidian)
* Perang Diadochi (323–277 SM), selepas kemangkatan raja Alexander Agung, antara Diadochi ("Pengganti")-nya

Selain itu, raja-raja yang telah lama memerintah masih boleh menghadapi pemberontakan oleh saudara sendiri apabila kuasanya dianggap lemah. Contohnya ialah pemberontakan Philip terhadap abangnya, raja Perdiccas II, yang mencetuskan Perang Peloponnesia (433–431 SM).

### Senarai pemerintah

## Pohon keluarga
Ahli sejarah moden tidak bersetuju mengenai beberapa butiran berkenaan genealogi dinasti Argead. Robin Lane Fox, contohnya, menolak dakwaan Nicholas Hammond bahawa Ptolemy dari Aloros anak Amyntas II, dengan alasan bahawa Ptolemy bukan anaknya mahupun seorang Argead. Oleh itu, carta di bawah tidak mengambil kira setiap kerumitan kronologi, genealogi, dan dinasti. Sebaliknya, ia mewakili satu rekonstruksi lazim dinasti Argead yang dikemukakan oleh ahli sejarah seperti Hammond, Elizabeth Carney, dan Joseph Roisman.

## Rujukan
### Petikan

### Sumber

*
*
*
*
*
*
*
*
*
*
*
*

## Bacaan lanjut
* 
*
*
*
*
*
*
*
*

## Pautan luar

*